钦定古今图书集成/明伦汇编/宫闱典/第003卷 > 荆川稗篇 > 《后妃表序》元·史
## 钦定古今图书集成/明伦汇编/宫闱典/第003卷 > 荆川稗篇 > 《后妃表序》元·史

后妃之制，厥有等威，其来尚矣。元初，因其国俗，不娶
庶姓。非此族也，不居嫡选。当时史臣以为舅甥之贵，
盖有周姬、齐姜之遗意。历世守之，固可嘉也。然其居
则有曰“斡耳朵”之分，没复有“继承守宫”之法。位号之
淆，名分之渎，则亦甚矣。累朝常诏有司修《后妃传》，而
未见成书。内廷事秘，今莫之考。则其氏名之仅见简
牍者，尚可遗而不录乎？且一代之制存焉，阙疑而慎
言斯可矣。作《后妃表》。